Amagrad : Imegdulen d assaɣen isedwalen
Asmil : tarayt tanaramant
Amyaru: Amaruyidir
Imegdulen d assaɣen isedwalen
Assaɣ asedwalan, d aferdis wis ṣa n tarayt tanaramant, kraḍ imegdulen i ɣef ibed yal asaɣ asedwalan.
- Ulac azdi : Iɣella inaramen ilaq ad ẓren amḍiq-nsen , amḍiq n umeqran ar ilmeẓi , mačči d amdakul isuter n ilemẓi(ad tetsekiḍ yid-s d txurdas), aken daɣen igdel af uɣella anaram ad yer i usutren n uzuf niḍen.
- Ulac takriḍt : Takriḍt n uɣella ar ilmeẓi i ɣef ila d anebaḍ , d abrir ameqran, anebaḍ ara iḍegren taẓidert, izmer ad iḍgar taflest ger-as d ilmeẓi.
- Ulac tikerkas : Asaɣ asedwalan igerzen itsali s teflest tamyaɣt ur d-tetsili mebla tafenzayt.
Tiddin n asgemusna n unebaḍ anaram
‘’Yal ungif izmer ad iqel d amenẓaḍ, yal argaz s waṭṭas n uslaɣu ad iqel d aselmad, maca aɣella anaram am umedyaz itsawi-ts-d d tikci Ṛebbi’’….Baden Bawel
Asgmusna umedya
Anebaḍ am gma-k ameqran , neɣ weltma-m tameqrant, ur iselmad ara tudert tanaramant am uɣerbaz, maca s usenɛet-is, s tudert iman-is s tmurent zdat n ilmeẓyen. Azalen i yis itsidir ad silɣen asaɣen i ilmeẓyen ara isɛun imiren aqlal n urwes acku susren tarayin, imi wagi iḥdaq issen yerna iḥrurad ɣur-sen.
‘’asedwel-na aḥric ameqran deg-s itsili-d s umedya, ulac deg-s asurdu, ar walen n igerdan d ayen itseg wergaz i isɛan azal, mačči d ayen i d-yeqar’’. Baden Bawel
- Asgmusna s wurrar
Di tnaramant, yal taɣawsa nselmad-its s wurrar. Tamarawin n tatunt d tagnits i temzilt tameqrant, aselmed n iṣuḍaf inaramen nezmer ad t-neg s wurrar ameqran n unadi af ugeruj. s wurraren iḥerfiyen nezmer ad nselmed i wegrud timsal timeqranin titrusin. Urrar d alal agmawi i wegrud aken ad imɣur di tɣara deg asaɣen-is imazdayen , s wurrar ad ilmed wegrud aḍwel n ilugan, ad yegzu asugnan , anafag, s wurrar ay imagar tilisa-ines…atg.
‘’Tanaramant mačči d tusna n usedwel tunsibt, mačči d amḥiwec n iskuden d iḍrisen, mačči daɣen d alugan aserdasan, i lmend n usilaɣ n warrac s tugrint tasardasant, d ustaɣ n timusniwin-nsen d tayti n tsentayt ɣur-sen. Xaṭi tanaramant d urrar amuran anda irgazen d igerdan tsruḥun irkel ar tamfajawt i lmend n usnerni n tezmert d tumert-nsen , tiɛubja-nsen tawfust iked tihawt-nsen i talelt n wiyaḍ’’. Baden Bawel
Asgmusna n tfulmanit
Anebaḍ usudes tiwtilin n usmures, imir ad yeǧ ilmeẓyen ad refden tarmit s iman-nsen tazmert-nsen n usmures di tiswaɣt-agi. Ad iḥerkel i ‘’tara n tenfust’’, alalen ingawen tẓuri, n tɣara, ay itergen asmures n termist i seḍrun ilmeẓyen iman-nsen.
’’Afir n usedwel igerzen, d tirin n yal anelmad di tegnatin anda ara ilmed s iman-is, mačči s tebrawt-is s tmusniwin amzun d asarag. Ma teri ad tegeḍ taɣawsa, ur teg ara iman-ik, g tanfalit i yes ara telḥuḍ’’. Baden Bawel
Asgmusna amdag
Alugan Anaram deg-s tifyar timdagin, s umatu aɣella ad sersiy af wamdag. Asmures d ufaray udmawan tsken-d azal s timadayin(tawzut d tisugra). Anebaḍ isekazal i tiɛubja tudmawin d timazdayin n ilmeẓyen. Ibriren tsilin-d i lmend amek ara neg taɣawsa aken iwata tikelt niḍen.
‘’5% ilha, xas ma yir taɣara, urrar ،d asekfel seyin akin asnerni n ar 80%… ased wel ilaq ad yili d amdag, mačči d ibaw, d urmid mačči d atswaɣ. aseget n igdilen, d asuɣar ar tigin n wayen n diri. Suget ladɣa tayti n tidets, tayti iked tigawt am taka d tyita n lfuci. ’’ Baden Bawel
Asegmusna n tegmats
Anagraw n temzayin d unagi n inbaḍen isnerni azalen n timidwa, tamesetla, d talelt. Aḥulfu n utseki ar tegmats tanaramant isegmu tamagit tudmawant di tmeti ayen ara ildin ilmeẓi i tudert tufiɣt.
‘’Tanaramant d tagmats tamurant, d amusu ur netseg s ukmam azal i imgaraden n tsartut tamzadayt, n usɣan, n uẓar naɣ n tara, s tmella i teyti mebla tabadut is-d-teka’’.Baden Bawel.
kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn